Kasside Turvakodu
JENS – 27.01.2019
UUES KODUS!
Kust küll leida paikäed – soojad, pehmed ja hoolivad?
Kust küll leida pehme süle – selline, mis Jensi järgi end vooliks?
Kust küll leida soe kodu – armastav ja igavene?
Meie imearmas hoolealune Jens on küll seesugune kass, kelle kohta saab uhkusega öelda imeline kass. Ta on täpselt parajalt mänguhimuline, mõnusalt paitusi armastav ning armsalt sülemaias! Oh, kui Jens saaks, siis veedaks ta enamiku oma päevadest inimese süles – nurrumootor põristamas ja pehmed käpad sõtkumas. Ise naudiks ta põsesilitusi ning kõhupaitusi…
Muidugi on Jens noorele kassile kohaselt ka piisavalt mänguhimuline. Ta ei ütle ära suletuti tagaajamisest ega ka mänguhiirega mängimisest. Peaasi, et elu oleks lõbus, täis lusti ja rõõmu.
Lustlik ja armas Jens loodab, et tema jääb viimaks ometi silma mõnele armastavale perele, kes talle igaveseks päriskodu kingiksid ja teda maailma kõige vahvamaks kassiks peaksid!
Jens on kastreeritud, kiibitud ja vaktsineeritud. Turvakodus ootab uut kodu alates 22.12.2018. Leitud Narva tänavatelt.
Kui sooviksid talle kodu pakkuda, siis palun võta meiega ühendust firstname.lastname@example.org.